Jessentukad

**Jessentukad** () om Venäman lidn da lidnümbrik i lebutaho Stavropolin randan suves. Se om randan videnz' lidn eläjiden lugun mödhe, om ümbärtud Ezimägišton rajonan territorijal.

## Istorii
Eländpunkt om nimitadud Jessentug-hanan-pidajan nimen mödhe. Nügüdläižen eländpunktan aluz om pandud vl 1825 kuti *Jessentukskai*-stanic (). Nece stanic om olmas erižeks eländpunktaks nügüd'-ki, se om ümbärdajan Ezimägišton rajonan keskuz, sijadase jogen vastrandal. Jessentukad nimitasoiš nügüdläižikš da oma lidnan statusanke vspäi 1920.

Jessentukad šingotasoiš lebuturizmal da sömtegimištol (mineralveziden üks'toštkümne tegint, oluden i toižiden alkogoližiden jomiden pästand, leibän edheotand).

## Geografijan andmused

Lidn sijadase Kavkazan ezimägištol, 600..650 m korktusil valdmeren pindan päl, Podkumk-jogen alangištos (Kum-jogen i Kaspijan meren bassein), jogen hural randal.

Matkad Stavropolihesai om 200 km lodeheze orhal. Lähembaižed järedad lidnad oma Pätigorsk 15 km päivnouzmha i Kislovodsk vižtoštkümnes kilometras suvipäivlaskmha.

Lidnan-kurortan klimat om ven kontinentaline, mägiden i stepin röunal. Heinkun keskmäine lämuz om +20,4 C°, vilukun −4,2 C°. Ekstremumad oma −33 C° i +37 C°. Paneb sadegid 536 mm vodes.

## Tobmuz
Jessentukad oma «Jessentukad-lidn-kurort»-lidnümbrikon üks'jäižeks eländpunktaks. Kavkazan Mineralveziden regionan da aglomeracijan (1 mln rist. vl 2017) administracii sijadase neciš lidnas.

Lidnan pämez' om lidnümbrikon Administracijan pämez'. Lidnan Duman ezimez' om Andrei Zadkov vn 2015 redukuspäi.

## Eläjad
Vn 2010 Venäman rahvahanlugemižen mödhe lidnan eläjiden lugu oli 100 996 ristitud, vn 2021 — 119 658 ristitud. Vl 2017 lidnan ristitišt oli 107 104 eläjad. Kurortan kaikiš suremb kaikenaigaine ristitišt om nügüd'.

Rahvahad (enamba 1 % vn 2010 rahvahanlugemižen mödhe): venälaižed — 84,7 %, grekalaižed — 5,4 %, armenijalaižed — 3,4 %, ukrainalaižed — 1,6 %, toižed rahvahad i rahvahuden ozutandata — 4,9 %.

Ortodoksižen hristanuskondan kaks'kümne nell' pühäpertid oma avaitud lidnas: ph. Panteleimon-spravitajan päjumalanpert', 11 jumalanpertid (vanhuskolaižiden — Jumalanmaman Katken) i 12 časounäd, niiden kesken jumalanpert' i časoun' ph. Jurgii-vägestusenkandajan naižjumalankodiš. Armenižen jumalankodikundan Surb Ripsime-jumalanpert' radab. Protestantizman viž pühäpertid om letud. Islaman mečet', Krišnan tuntken sebran pühäpert' i slavižen neopaganusen kund oma olmas.

## Openduz
Lapsiden opendusen aluzkundad oma päivkodid, keskškolad.

Lidnan professionaližen opendusen aluzkundad oma kulinarijan openduzkeskuz, invalidoiden profškol, medicinine, ekonomikan da servisan, ohjandusen da oiktusen kolledžad, privatine Pohjoižkavkazan gumanitarine tehnikum, privatine Jessentukan ohjandusen, biznesan da oiktusen institut, Stavropolin koumen üläopendusen aluzkundoiden filialad (pedagogine, medicinine i klassižen universitetan).

## Galerei

36 Ессентуки. Администрация КМВ.JPG|Kavkazan Mineralveziden regionan administracii (2009)
Lechebnii park entrance from Theatre square.jpg|Tulend Spravitajha puištho Teatraližes torguspäi (2015)
Saint George Monastery, Yessentuki 06.JPG|Ph. Jurgii-vägestusenkandajan naižjumalankodi, vn 2016 nägu
Петропавловский храмовый комплекс.JPG|Ortodoksižen hristanuskondan pühäpertiden kompleks, vn 2015 nägu
Грязелечебница, г. Ессентуки.jpg|Reduläžundkodi Jessentukoiš vl 2004
Санаторий "Россия" (г. Ессентуки).jpg|Valdkundaline «Rossija»-sanatorii (*Venäma*) vl 2019
Children's Art Schoo Детская школа искусств.jpg|Lapsiden čomamahtoiden škol (2016)
Здание дворца культуры медработников Современник.jpg|Medicinan radnikoiden «Sovremennik»-kul'turkeskuz (*Aigalaine*, 2016)
Концертный зал им. Ф.И. Шаляпина в Ессентуках.jpg|Koncertzal F. I. Šaläpinan nimed (2010)
Здание железнодорожного вокзала. Вид с привокзальной площади. Ессентуки.jpg|*Jessentukad*-päraudtestancijan sauvuz i torg senno vl 2020


## Homaičendad


## Irdkosketused
* Lidnan tobmuden aluzkundoiden oficialine sait (''adm-essentuki.ru'').